Publication: Magyar Közlöny
Issue: MK-2001-42 (Year: 2001, Number: 42)
Era: 1990-2004
Section: * 2/1995.(II.24.)KHVM rendelet a hajózási képesítésekrõl.
Paragraph Index: 261

24. Fejezet ÁTMENETI ÉS ZÁRÓRENDELKEZÉSEK 24.01. cikk A korábbi hajóbizonyítványok érvényessége A korábbi elõírások szerint kiadott hajóbizonyítványok a bejegyzett lejárati idõig érvényesek maradnak. A 2.09. cikk 2. pontja érintetlen marad. 24.02. cikk Eltérések a már üzemben levõ úszólétesítményekre 1. A 24.03. és 24.04. cikket nem érintve, azokat az úszólétesítményeket, amelyek e rendelet hatályba lépésekor érvényes hajóbizonyítvánnyal rendelkeznek vagy építés vagy átépítés alatt állnak és amelyek e szabályzat elõírásainak nem felelnek meg teljes mértékben, (a) a következõ táblázatban felsorolt átmeneti rendelkezésekhez kell hozzáigazítani és (b) hozzáigazításukig azoknak az e rendelet kihirdetése elõtt hatályos jogszabályokban foglalt rendelkezéseknek5 kell megfelelni. 2. A következõ táblázatban: – „N.E.U.” jelentése: Az elõírás nem érvényes a már üzemben levõ úszólétesítményekre, kivéve, ha az érintett részeket lecserélik vagy átépítik, azaz az elõírás csak az új építésre („N”), továbbá az érintett részek cseréjére („E”) vagy átépítésére („U”) vonatkozik. Amennyiben a meglevõ részeket azonos technikával és gyártási móddal elõállított cseredarabbal helyettesítik, ez a csere nem minõsül „E”-vel jelzett cserének az átmeneti rendelkezések értelmében. – „Hajóbizonyítvány megújításá”-nak jelentése: Az elõírást a rendelet hatályba lépését követõen, a hajóbizonyítvány érvényességi idejének elsõ meghosszabbításakor kell kielégíteni. Ha a hajóbizonyítvány az e rendelet hatályba lépésének idõpontja és 2002. december 31. napja közötti idõben jár le, akkor ennek az elõírásnak csak 2003. január 1. napját követõen kell eléget tenni.

Source: https://magyarkozlony.hu/hivatalos-lapok/d34d8bd1ff03ebc2235b2e6bb1a67e7aaae8ee73/dokumentumok/84be7bd87235639a34b631652d739990a3a40cc3/letoltes